Elemzőként fut a közmédiában a Fidelitas korábbi szóvivője, aki szerint „hiba volt az Európai Bizottságtól válaszolni a kormány plakátkampányára”

Micsoda meglátás!

Az Alapjogokért Központ elemzője szerint hiba volt az Európai Bizottság részéről, hogy válaszolt a kormány plakátkampányára – írja az MTI. Párkányi Eszter az M1 aktuális csatorna keddi műsorában azt mondta, a válaszban azt a valóságot tagadja le a testület, amelyre saját honlapján is találhatók hivatkozások.

Ezenkívül is éles meglátások tucatjait dobta be Párkányi, azt viszont

az MTI sajnos kihagyta a híradásából, hogy Párkányi Eszter nem feltétetlenül a legelfogulatlanabb „elemző”: korábban a Fidesz ifjúsági tagozatának, a Fidelitas-nak volt szóvivője.

Apróság, de mégis!

Egy éve azt mondta a kormánypárti Demokratának, hogy „azért léptem be a Fidelitasba, hogy ne valakinek a kislánya vagy kisunokája legyek, hanem amit elérek, saját magam érjem el.”

Úgy látszik, a politikában már elért mindent, most elemzőként tőr az egekbe Párkányi Eszter.